Farrah Fawcett

**Mary Farrah Leni Fawcett** (* 2. Februar 1947 in Corpus Christi, Texas; † 25. Juni 2009 in Santa Monica, Kalifornien) weer en US-amerikaansche Schauspelersche.

## Leven
Fawcett is de jüngere vun twee Döchter wesen, ehr Öllern weern de Huusfro Pauline (geb. Evans) un James Fawcett, de in’t Öölgewarf arbeiten de. „Ferrah“ (ehr Naam is eerst later in „Farrah“ ümännert worrn) hett as Kind al spoortliche Anlagen wiest, de vun ehrn Vadder ünerstütt worrn sünd. Se güng op de *John J. Pershing Middle School* in Houston, de vundaag vör allen för ehrn Insatz in de Billen Kunst bekannt is, un hett de *W.B. Ray High School* 1965 afslaten. Studeert hett se an de University of Texas at Austin, woneem se Liddmaat weer vun de Deerns-Studentenverbinnen Delta Delta Delta. 1969 is se vun en Talentscout opdeckt worrn.

In de scheeden 1960er un de fröhen 1970er Johren speel Farrah Fawcett in Feernsehwarf mit un harr Gastrullen in vescheden Feernsehregen.

Mit de Feernsehreeg *Charlie’s Angels* vun 1976, de ünner den Titel *Drei Engel für Charlie* ok in’t düütsche Feernseh lopen is, is se wiethen bekannt worrn. Na de eersten Staffel is se ut de Reeg rutgahn. Vun grote Bedüden weer ehr Rull in den Thriller *Extremeties*, in den se as Opper vun sexuelle Gewalt too’n Deder warrt. För de Rull hett se de eerste vun tohopen dree Emmy-Nomineeren kregen. Dorna hett se in vele wietere Produkschonen mitspeelt.

In’n Dezember 1995 hett se sik naakt för den Playboy fotografeeren laten un hett dormit för de hööchste Oplaag vun de 1990er Johren sorgt.

Vun’n 28. Juli 1978 bi’t to’n 16. Februar 1982 weer se mit Lee Majors verheiraadt, vun den se aver al siet 1979 splitt leevt hett. Wiel disse Tiet weer se ünner den Naam Farrah Fawcett-Majors bekannt. Vun 1980 bit 1987 hett se mit Ryan O’Neal tosamen leevt, de en goten Fründ vun Lee Majors weer. Tosamen mit O’Neal harr se ehrn Söhn Redmond O’Neal, de 1985 boorn weer. 1998 is se vun ehrn ne’en Levenspartner, den Schauspeler James Orr, Sehren dorvundragen, as se sien Heiraatsandrag utslahn hett.

An’n 29. September 2006 is bekannt worrn, dat bi Fawcett Analkrebs faststellt worrb is. Se hett in’n November 2006 ehr Chemotherapie anfungen, de ok’n Tiet lang Spood harr. In’n Mai 2007 is denn aver en Rizidiv faststellt worrn.

De Schauspelersche is an’n 25. Juni 2009 an ehr Krebskrankheit doodbleven. Kort för ehrn Dood hett se vun Ryan O’Neal en Heiraatsandrag kregen, un so wulln so gau as mööglich heiraten. To de Hochtiet is dat aver nich mehr kamen.

## Filmografie (Utwahl)

## Utteken
Farrah Fawcett weer för ehr Filmrullen dreemol för den* [[Emmy]]* un sössmol för den *[[Golden Globe]]* vörslahn. Wunnen hett se vun de beiden Priesen aver keen. Uttekent weer se mit de folgen Priesen:
* 1977: mit den *[[People’s Choice Award]]* in de Kategorie *Leevste Schauspelersche in en nee Feernsehprogramm*.
* 1995: mit ehrn Steern op’n *[[Walk of Fame]]*.
* 2004: mit den *[[TV Land Award]]* in de Kategorie *Leevste „Fan“tastische Phänomen* för *Charlie’s Angels*.
* 2004: mit den *[[TV Land Award]]* in de Kategorie *Frisur, de een nich vergeten deit* för *Charlie’s Angels*.

## Borns


## Weblenken
* 
* Biografie in de NNDB (engelsch)
* Offizielle Websiet (engelsch)